|  |  |  |  |  |  |  |
| --- | --- | --- | --- | --- | --- | --- |
| Дәрестәртибе | Чирекләп дәрес саны | Дата |  Тема |  Көтелгән нәтиҗәләр |  Контроль төре |  Искәрмә |
| План буенча | фактик |  Махсус белем һәм күнекмәләр |
| 1 | **I чирек**1 | 2.09 |  | Кереш. Әдәбият тарихының чорларга бүленеше. | Әдәбият тарихын чорларга бүлүдәге төп принципларны билгеләү.Җәмгыятьнең колбиләүчелек чоры; әдәбиятның гомумтөрки эчтәлектә булуы, күп әсәрләрнең уртаклыгы һәм тәрҗемә ителүләре; гарәп алфавиты кабул ителү сәбәпле,фарсы,гарәп әдәбиятлары белән тыгыз бәйләнеш. Дини карашларның зур роль уйнавы. | Үткәннәрне кабатлау. |  |
| 2 | 2 | 5.09 |  | Мөхәммәдьярның тормыш юлы һәм иҗаты. | Укучыларны Мөхәммәдьярның тормыш юлы һәм иҗаты белән таныштыру. Фактларны истә калдыру. | Укучыларның сорауларга язма җавап бирүләре. |  |
| 3 | 3 | 9.09 |  | Мөхәммәдьярның поэмалары.”Нуры содур” поэмалары. | Поэмаларны уку һәм эчтәлеген сөйләү;Алардагы гаделлек фикере, кешене яратуны алга сөрү. Лирик герой кичерешләренең табигыйлеге, гомумкешелек мәнфәгатьләреннән килеп чыгуын аңлау; поэмаларда кеше тормышы һәм табигать күренешләренең чагылышын аңлау; тел-сурәтләү чараларын күзәтү күнекмәләре формалаштыру.  | Мөхәммәдьярның тормыш юлы һәм иҗаты турында сөйләү. |  |
| 4 | 4 | 12.09 |  | “Нәсыйхәт” шигыре. | Шигырьне сәнгатле уку; Шигырьнең эчтәлеге символик характерда булуын ачыклау; шигырьнең төп мәгнәсен ачыклый белү . | Сорауларга җавап. |  |
| 5 | 5 | 16.09 |  | Муса Акегетнең тормыш юлы һәм иҗаты. “Хисаметдин менла” повесте. | Мәгърифәтчелек әдәбияты һәм мәгърифәтче язучылар турында кыскача белешмә бирү. Әсәрне уку,әсәрнең кыскача эчтәлеген эзлекле итеп сөйли белү, төп фикерне текст белән аңлата белү. | Тест эшләү. |  |
| 6 | 6 | 19.09 |  | “Хисаметдин менла” повесте. | Язучыны яшәгән чор,дөньяга карашы, әдәбияттагы урыны белән күз алдына китерү;Үзәк геройларны характерлау. Мәгрифәтчелек реализмына төшенчә бирү. | Муса Акегетнең тормыш юлы һәм иҗаты турында сөйләтү.Әсәрнең эчтәлеген сөйләү. |  |
| 7 | 7 | 23.09 |  | “Хисаметдин менла” повесте. | Әсәрдә Хисаметдин һәм Хәнифә мәхәббәтенең бирелеше. Образларны сурәтләүдә портрет, пейзаж күренешләренең, газета мәкаләсенең һәм хат алымнарының ролен аңлату. | Әсәрнең эчтәлеген сөйләү. |  |
| 8 | 8 | 26.09 |  | Фатих Кәриминең тормыш юлы һәм иҗаты. “ Салих бабайның өйләнүе” хикәясе. | Әсәрне сәнгатьле итеп уку, әсәрнең кыскача эчтәлеген эзлекле итеп сөйли белү; әдәбиятта үгет-нәсыйхәт бирү алымы. | Әсәрне анализлау өчен бирелгән сорауларга җавап бирү. |  |
| 9 | 9 | 30.09 |  | Фатих Кәриминең тормыш юлы һәм иҗаты. “ Салих бабайның өйләнүе” хикәясе. | Хикәя жанрының төп билге-сыйфатларын ачыклау;Хикәядә шул чордагы гореф-гадәтләрнең, кешеләр арасындагы күркәм мөнәсәбәтләрнең төгәл чагылдырылуы; Салих бабайны характерлау( карт холкындагы уңай сыйфатлар, кайбер ярамаган шөгыльләре). | Әсәрдәге төп геройны характерлап сөйләү. |  |

|  |  |  |  |  |  |  |  |
| --- | --- | --- | --- | --- | --- | --- | --- |
| 10 | 10 | 3.10 |  | Г.Тукайның тормыш юлы һәм иҗаты. | Язучының тормыш юлын искә төшерү,өстәмә мәгълүмат бирү. Шагыйрь иҗатының чорларга бүленешен һәм һәр чорга хас сыйфатларны билгеләү.Өйрәнелгән әсәргә карата үз мөнәсәбәтеңне формалаштырып, тасвирлап сөйләү.Әсәр буенча үз фикереңне яклау.Монологик сөйләм күнекмәләре ф-ру. | Әсәрне анализлау. |  |
| 11 | 11 | 7.10 |  | Г.Тукайның “Дусларга бер сүз”, “ Бер татар шагыйренең сүзләре” шигырьләре. | Шигырьне сәнгатьле итеп уку.Шигырьнең үзенчәлекләрен күрсәтә, аңлата белү. Лирик герой образы. Шагыйрь иҗатында күәрелгән төп мотивлар:уку-гыйлем-татар халкының наданлыгы,артталыгы өчен борчылу, бу хәлдән чыгу юллары турында уйлану.Гражданлык лирикасы. |  Үтелгәннәр буенча тест эшләү. |  |
| 12 | 12 | 10.10 |  | Г.Тукайның “Мәхәббәт” шигыре. | Шигырьне анализлау.Мәхәббәт-эчкерсез саф мәхәббәткә,аның кодрәтенә,хатын- кыз гүзәллегенә дан җырлау.Тел-сурәтләү чараларын блгеләү. | Шигырьне анализлау.Сорау-җавап |  |
| 13 | 13 | 14.10 |  | **Бәйләнешле сөйләм үстерү дәресе. №2**  1. Габдулла Тукай иҗатында мәхәббәт лирикасы.2. Габдулла Тукай иҗатында шагыйрь образының бирелеше.3. Габдулла Тукайның Җаек чоры иҗатында милләт темасы. | Әдәби әсәрләр буенча һәм тормыштан алган фикер-карашларга, хис-кичерешләргә нигезләнеп сочинение язу. | Сочинение язу |  |
| 14 | 14 | 17.10 |  | Шәриф Камалның тормыш юлы һәм иҗаты. “Буранда”хикәясе. | Тормышы, иҗат иткән чоры турында аңлатып сөйләү.Хикәяне уку, эчтәлеген кыскача сөйләү. Образларны аеру. Табигать күренеше.Хикәяне анализлау күнекмәләре формалаштыру. Мостафаның кичерешләрен сурәтләү-авторның төп максаты икәнлеген аңлату, ананың хәсрәтле тормышы, төп геройның үкенү сәбәпләре икесенә карата да кызгану хисе уятуын аңлау; буран образын характерлау(адаштыра торган табигать күренеше генә түгел, Мостафаның әнисенә мөнәсәбәтендә зур ялгышуы, адашуы. <http://www.museum.ru/M2174>. |  Индивидуаль эшләү  |  |
| 15 | 15 | 21.10 |  | Шәриф Камалның “Буранда”хикәясе. |  Әдәби әсәргә анализ ясый белү күнекмәсе формалаштыру.Әсәрнең фаҗигале тәмамлануы, аеруча үкенеч белән тасвирлануы хикәяне онытылмаслык итеп истә калдыра. Әдәби төр, жанрын билгеләү. Образлар системасы: кеше, табигать яки әйбер, ясалма образлар. Кеше образлары: төп геройлар, ярдәмче геройлар, катнашучы геройлар, аталучы геройлар һәм җыелма образлар. Әдәби алымнар: кабатлау, янәшәлек, каршы кую, үткәнгә әйләнеп кайту.Троплар. Әсәрнең пафосы – сентименталь пафос. Язучы стиле. Әдәбиятта нәфис-бизәкле стиль. |  тезис |  |
| 16 | 16 | 24.10 |  | ***Класстан тыш уку.№1*** Вакытлы матбугат материаллары белән танышу. | Укучыларның әсәрләрне мөстәкыйль укып, анализлаулары. |  |  |
| 17 | 17 | 28.10 |  | Фатих Әмирханның тормыш юлы һәм иҗаты. “ Бер хәрабәдә” хикәясе. | Язучының тормыш юлын искә төшерү. Хикәядә авыр, кайгылы хәлләрнең сурәтләнүе. Матурлык, Яшьлек, Мәхәббәт, Бәхетнең вакытлы булуы аша тормышның мәгънәсе юклыкка төшенү. Әсәрнең эчке катламын музыка аша бирү: Сөләйман карт елавы, капка, кыңгырау, бакча, сандугач тавышы, гитараның моӊлы уйнавы, карчыкның йөткерүе карга каңгылдавы. |  |  |
| 18 | 18 | 31.10 |  | Фатих Әмирханның “ Бер хәрабәдә” хикәясе. | Әдәби төр, жанрын билгеләү. Образлар системасы: кеше, табигать яки әйбер, ясалма образлар. Кеше образлары: төп геройлар, ярдәмче геройлар, катнашучы геройлар, аталучы геройлар һәм җыелма образлар. Әдәби алымнар: кабатлау, янәшәлек, каршы кую, үткәнгә әйләнеп кайту.Троплар. Әсәрнең пафосы (сентименталь пафос), фәлсәфи фикерләр белән баетылуы. Язучы стиле: хикәя тормыш –яшәешкә ләгънәт укый, экзистенциализм фәлсәфәсен белдерә.  |  |  |
| 19 | **II нче чирек**  1 | 11.11 |  | **Сөйләм үстерү дәресе. №3** Фатих Әмирханның «Бер хәрабәдә» хикәясенә бәя. | Әдәби әсәрнең төрен, жанрын билгеләү һәм фикерне исбатлау.Әдәби әсәрнең сюжетын, анда сурәтләнгән вакыйгаларны, характерларны аңлатып бирә, бәяли алу; төрле мәгълүмат чыганаклары (сүзлекләр, белешмәләр, энциклопедияләр, электрон чаралар) белән максатчан эшли белү; вакытлы матбугат материалларына мөрәҗәгать итә алу.Әдәби әсәрне сюжет–композиция, образлар бирелеше, тел–стиль ягыннан анализлау. |  |  |
| 20 | 2  | 14.11 |  | Ф.Бурнашның тормыш юлы һәм иҗаты.  | Кыскача Ф.Бурнашның тормыш юлы һәм иҗаты белән таныштыру. Әсәрне сәнгатле итеп уку; шигырь белән язылган булуы, легенда сюжетына нигезләнү. |  |  |
| 21 | 3 | 18.11 |  | Ф. Бурнашның “Таһир-Зөһрә” трагедиясе. | Дөнья әдәбиятында киң таралган мәхәббәт һәм мәкер, гаделлек һәм явызлык көрәше, конфликтын билгеләү. Әсәрнең сюҗеты-вакыйгалар хәрәкәте мисалында “сюҗет” төшенчәсенә билгеләмә бирү. |  |  |
| 22 | 4 | 21.11 |  | Ф. Бурнашның “Таһир-Зөһрә” трагедиясе. | Драма төренә анализ ясау үзенчәлекләрен искә төшерү. Конфликтын билгеләү. Шигырь белән язылган, дастан сюжетына нигезләнгән булуы, дөнья әдәбиятында киң таралган мәхәббәт һәм мәкер, гаделлек һәм явызлык көрәше.  |  |  |
| 23 | 5 | 24.11 |  | Ф. Бурнашның “Таһир-Зөһрә” трагедиясе. | Трагедиянең пафосын (трагик пафос), язучы стилен билгеләү – әдәбиятта нәфис-бизәкле стиль. |  |  |
| 24 | 6 | 28.11 |  | 20 – 30 нчы еллар әдәбияты.Һади Такташның тормыш юлы һәм иҗаты.  | 30 нчы еллар әдәбиятында көрәш романтикасын сурәтләү. Тормышны матурлап, шартлылык кануннарына буйсындырып тасвирлау. Заманга хас яңа герой эзләү. Әдәби барыш: чор әдәбияты. Үз чорының кичерешләрен, каршылыкларын чагылдырган иӊ популяр, танылган шагыйрь, прозаик, драматург буларак тормышы, иҗаты белән таныштыру. |  |  |
| 25 | 7 | 1.12 |  | Һади Такташның «Алсу» поэмасы.”Алсу” поэмасыннан өзекне яттан сөйләү. | «Алсу» поэмасында яшьлекнең, көрәш романтикасының сурәтләнеше. Әдәби төр һәм жанрлар. Лиро-эпик жанр – поэма. Әдәби әсәрдәге образлылык. Образ, символ, деталь. Кеше образлары: төп герой, ярдәмче герой, катнашучы геройлар, җыелма образлар. Характер. Лирик герой, лирик “мин”, автор образы, автор позициясе. Әдәби әсәр. Эчтәлек һәм форма. Тема, проблема, идея, пафос. Идеал. Әсәрдә сурәтләнгән дөнья. Пейзаж, портрет. Әдәби иҗат. Сәнгати алымнар һәм стиль. Әдәби алымнар: кабатлау, янәшәлек, каршы кую. Тел–стиль чаралары (лексик, стилистик, фонетик чаралар һәм троплар). Тезмә һәм чәчмә сөйләм үзенчәлекләре. Ритм һәм рифма, тезмә, строфа. | Сәнгатьле уку. |  |
| 26 | 8 | 5.12 |  | Гадел Кутуйның тормыш юлы һәм иҗаты . | Язучының тормыш юлы турында мәгълүмат бирү. Конфликт, сюжет, сюжет элементлары. Композиция: тышкы һәм эчке корылыш. Тема, проблема, идея, пафос. Идеал. Психологизм төшенчәләрен үзләштерү. |  |  |
| 27 | 9 | 8.12 |  | Гадел Кутуйның “Тапшырылмаган хатлар” повесте. | Әсәрнең эчтәлеген бәян итү. Әсәрнең геройлары, вакыйгалары турында текст төзеп, хикәяләп сөйләү. Образларны күзәтү; әсәрнең жанрын билгеләү.  |  Индивидуаль эшләү |  |
| 28 | 10 | 12.12 |  | Г.Кутуйның “Тапшырылмаган хатлар” повесте. | Укучыларның әсәрләрне мөстәкыйль укып, анализлаулары. Психологик анализга төшенчә бирү. Әсәрдә психологик анализ, аның роле. Конфликтның кемнәр арасында баруы, сәбәпләре, чишелеше ягыннан әсәрне анализларга; “төенләнеш”, “үстерелеш”, кулминация”, “чишелеш” төшенчәләрен үзләштерергә, сюҗет этапларын әсәр текстында табып күрсәтү. Конфликтның сәбәбе-әсәрнең төп мәсьәләсе-проблемасы турында сөйләшеп нәтиҗәләр ясау.  |  |  |
| 29 | 11 | 15.12 |  | Г.Кутуйның “Тапшырылмаган хатлар” повесте | Мәхәббәт, гаилә кору темасын ачу. Конфликтның кемнәр арасында баруы, сәбәпләре, чишелеше ягыннан әсәрне анализлау. Төп конфликтның эчке конфликт булуына басым ясау. Галиянең хатларны үзе өчен язуын ачыклау. Сюжет этапларын ачу. Эпистоляр повесть жанры. | Индивидуаль эшләү |  |
| 30 | 12 | 19.12 |  | **Сөйләм үстерү дәресе.№4**1. Гадел Кутуйның “Тапшырылмаган хатлар” повестенда Искәндәр һәм Вәли образлары”2. «Тапшырылмаган хатлар» повестендамәхәббәт-гаиләпроблемасыныңхәлителеше.3. Галиянең 4 хаты да Искәндәргә тапшырылган дип уйлап, Искәндәр исеменнән Галиягә хат языгыз.4. Галиягә яки Искәндәргә үзегез хат языгыз. |  Сочинение өчен план төзү; укылган әсәргә нигезләнеп, эзлекле итеп, орфографик кагыйдәләргә нигезләнеп, грамматик дөрес язу күнекмәләре формалаштыру; укучыларның тормыш күзәтүләреннән алган тәэсирләрен язмада грамоталы һәм һәм эзлекле бирә белү, әдәби әсәрнең эчтәлеген үз сүзләре белән образлы телдә бәйләнешле итеп яза алу . | сочинение |  |
| 31 | 13 | 22.12 |  | ***Класстан тыш уку.№2***Мәдинә Мәликова “Чәчкә балы” |  |  |  |
| 32 | 14 | 26.12 |  | Кәрим Тинчуринның тормыш юлы һәм иҗаты | Әдипнең тормыш юлы турында мәгълүмат бирү. Драма әсәрләренә анализ ясау үзенчәлекләре. Фаҗигале драма жанрында язылган әсәрнең сюжет-композициясен ачыклау. | Индивидуаль эш |  |
| 33 | **IIIнче чирек**1 | 12.01 |  | К.Тинчурин “Сүнгән йолдызлар” драмасы.  | Әсәрнең эчтәлеген бәян итү. Әсәрнең геройлары, вакыйгалары турында текст төзеп, хикәяләп сөйләү. | Мөстәкыйль эш |  |
| 34 | 2 | 16.01 |  | К.Тинчурин “Сүнгән йолдызлар” драмасы. | Драмага төшенчә бирү өстендә эшләү.Кеше бәхете темасының бирелеше, драманың проблема, идеясен билгеләү . Төп образларга характеристика бирү, сәнгатьчә эшләнешен өйрәнү. Портрет. Психологизм . Язучы стиле - фаҗигале. |  |  |
| 35 | 3 | 19.01 |  | К.Тинчурин “Сүнгән йолдызлар” драмасы | Әсәрне анализлау күнекмәсе формалаштыру. | Индивидуаль эшләү |  |
| 36 | 4 | 23.01 |  | **Сөйләм үстерү дәресе.№5**1. Кәрим Тинчуринның «Сүнгән йолдызлар» драмасында төп образларның бирелеше.2. Кәрим Тинчуринның «Сүнгән йолдызлар» драмасында күтәрелгән проблемалар.3. «Сүнгән йолдызлар» драмасының сәнгатьчә эшләнеше. | Сочинение өчен план төзү; укылган әсәргә нигезләнеп, эзлекле итеп, орфографик кагыйдәләргә нигезләнеп, грамматик дөрес язу күнекмәләре формалаштыру; укучыларның тормыш күзәтүләреннән алган тәэсирләрен язмада грамоталы һәм һәм эзлекле бирә белү, әдәби әсәрнең эчтәлеген үз сүзләре белән образлы телдә бәйләнешле итеп яза алу . |  |  |
| 37 | 5 | 26.01 |  | **Бөек Ватан сугышы чоры әдәбияты.** Фатих Кәримнең тормыш юлы һәм иҗаты.“Сибәли дә сибәли” шигыре. | Язучының тормыш юлы һәм иҗаты белән таныштыру. Шигырьне сәнгатьле итеп уку. Иҗатының чорларга бүленеше.Сугыш елларында иҗат ителгән бу әсәрләрдә гади кешенең кадере арту. Аның мәхәббәт, ил язмышы өчен җаваплылыгы. Лирик герой хис-кичерешләренең “сагыш шатлыгы” булуын аңлату. | Тест эшләү |  |
| 38 | 6 | 30.01 |  | Фатих Кәримнең “Сөйләр сүзләр бик күп алар”, “Газиз әнкәй” шигырьләре. |  Сугыш чоры иҗатының үзенчәлекләре: җиңүгә ышаныч белән илен сакларга ант итү; лирик геройның рухи дөньясы баю; яшәү һәм үлү турында фәлсәфи уйлануы; фашизмга нәфрәт хисләре; туган ягын, якыннарын сагыну. «Сибәли дә сибәли» шигырендә сугыш фаҗигасен табигать күренешләре, тел-сурәтләү чарасы сынландыру, әдәби алым кабатлау аша тасвирлау. | Мөстәкыйль эш |  |
| 39 | 7 | 2.02 |  | Фатих Кәримнең “Ант”, “Ватаным өчен”, “Теләк”, “Бездә яздыр” шигырьләре. | Гражданлык лирикасы, күӊел лирикасы.Сугыш чорында шагыйрь иҗатының поэма һәм баллада жанрында иң югары ноктага җитүе. «Кыңгыраулы яшел гармун» поэмасында сугышчының күңел дөньясы, хис-кичерешләрен лирик планда сурәтләү. | Индивидуаль эшләү |  |
| 40 | 8 | 6.02 |  | ***Класстан тыш уку №3***Фәүзия Бәйрәмова “Кыӊгырау” |  | Әсәрне анализлау. |  |
| 41 | 9 | 9.02 |  | **60-80 нче еллар әдәбияты.**Гомәр Бәшировның тормыш юлы һәм иҗаты. | Шагыйрнең тормыш юлы һәм иҗатына, чорга күзәтү ясау; әсәрне сәнгатле итеп уку, әсәрнең кыскача эчтәлеген эзлекле итеп сөйли белү; автобиографик әсәргә төшенчә бирү. Әсәр теленең сурәтле, ягымлы булуына анализ ясау. | конспект |  |
| 42 | 10 | 13.02 |  | “Туган ягым-яшел бишек”повесте | Әсәрне сәнгатьле итеп уку, әсәрнең кыскача эчтәлеген эзлекле итеп сөйли белү; әдәби әсәр героен, аның эш-гамәлләрен, кешеләргә мөнәсәбәтен анализлап нәтиҗә ясый белү; укучының үзендәге сыйфатларны күрә, бәяли белүенә ирешү. |  |  |
| 43 | 11 | 16.02 |  | “Туган ягым-яшел бишек”повесте | Сабан туе турында сөйләү; укучыда үз милләтенә, аның әдәбиятына, мәдәниятенә карата хөрмәт, дөньяга гуманлы караш, гражданлык тойгысы, патриотизм хисләре, үз милләтенең, шушы төбәктә яшәүче башка халыкларның мәдәни кыйммәтләренә хөрмәт хисләре тәрбияләү. Халыкның ерак тарихтан килә торган яшәү рәвеше, рухи байлыгы, әхлак кагыйдәләре. Гореф-гадәтләрне чагылдыру. |  |  |
| 44 | 12 | 20.02 |  | “Туган ягым-яшел бишек”повесте | Г.Бәширов - портрет, табигать бизәкләре, характер остасы булуын дәлилләү. Гомәр образыныңбирелеше. Тел–стиль чаралары (лексик, стилистик, фонетик чаралар һәм троплар). Әдәби сөйләм: хикәяләү, сөйләшү (диалог), сөйләү (монолог). Чәчмә сөйләм үзенчәлекләре. Язучы стиле. | Индивидуаль эшләү |  |
| 45 | 13 | 23.02 |  | А.Гыйләҗевнең тормыш юлы һәм иҗаты. “Язгы кәрваннар” әсәре. | Тормыш юлы һәм иҗаты белән танышу. Әдәбиятның үсеш юлын билгеләгән әсәрләре, аларда куелган төп проблемалар, сәнгатьчә поэтик алымнары; проблемаларының иҗтимагый яңгырашы. |  |  |
| 46 | 14 | 27.02 |  | А.Гыйләҗевнең “Язгы кәрваннар” әсәре. | Матурлык һәм фаҗигалелек синтезы; халык һәм чор гәүдәләнеше; яз, яшьлек, мәхәббәт-лириклык,кешеләрнең иң авыр вакытта, үзләре белеп, бер-берсенә ярдәм итүләре-изгелек сыйфаты икәнлеккә басым ясау. Вакыйгаларны эзлекле итеп сөйләү, аларга салынган мәгнәләрне ачыклап нәтиҗә ясау. | Сәнгатьле уку. |  |
| 47 | 15 | 2.03 |  | А.Гыйләҗевнең “Язгы кәрваннар” әсәре. | Повесть жанры. Хикәяләү, сурәтләү, бәяләү катламнары. Әдәби әсәрдәге образлылык: әдәби деталь, җыелма һәм символик образларныӊ әсәр эчтәлеген ачудагы әһәмияте. |  |  |
| 48 | 16 | 6.03 |  | А.Гыйләҗевнең “Язгы кәрваннар” әсәре. | Повестьны эчтәлек һәм форма ягыннан анализлаганда, хронотоп, архетипны ачыклау. Тел-стиль чаралары. Әсәр исеменеӊ эчке һәм тышкы мәгънәгә ия булуы. Заманга тәнкыйди бәя. Язучы стиленеӊ үзенчәлекләре. | Индивидуаль эшләү |  |
| 49 | 17 | 9.03 |  | **Сөйләм үстерү дәресе №6**Сочинение. 1. “Кешеләргә изгелек кылып яшәү – үзе бәхет”.2. Аяз Гыйләҗевнеӊ “Язгы кәрваннар” повестенда яшь кеше образларыныӊ бирелеше.3. Аяз Гыйләҗевнеӊ “Язгы кәрваннар” повестенда образлар системасы.4. Аяз Гыйләҗевнеӊ “Язгы кәрваннар” повестенда заманга тәнкыйди бәя чагылышы.5. Аяз Гыйләҗевнеӊ “Язгы кәрваннар” повестенда язучы стиленеӊ үзенчәлекләре. | Сочинение өчен план төзү; укылган әсәргә нигезләнеп, эзлекле итеп, орфографик кагыйдәләргә нигезләнеп, грамматик дөрес язу күнекмәләре формалаштыру; укучыларның тормыш күзәтүләреннән алган тәэсирләрен язмада грамоталы һәм һәм эзлекле бирә белү, әдәби әсәрнең эчтәлеген үз сүзләре белән образлы телдә бәйләнешле итеп яза алу . |  |  |
| 50 | 18 | 13.03 |  | М.Юнысның тормыш юлы, иҗат. “Шәмдәлләрдә генә утлар яна” повесте. | Шагыйрнең тормыш юлы һәм иҗатына, чорга күзәтү ясау; әсәрне сәнгатле итеп уку, әсәрнең кыскача эчтәлеген эзлекле итеп сөйли белү. | Сорау- җавап |  |
| 51 | 19 | 16.03 |  | “Шәмдәлләрдә генә утлар яна” повесте. | Әдәби текстка иҗади якын килү, сәнгатле уку, аңа карата шәхси мөнәсәбәт булдыру, әсәргә мөстәкыйл бәя бирү. | Индивидуаль эш |  |
| 52 | 20 | 20.03 |  | “Шәмдәлләрдә генә утлар яна” повесте. |  Повесть жанры. Хикәяләү, сурәтләү, бәяләү катламнары. Әдәби әсәрдәге образлылык: әдәби деталь, җыелма һәм символик образларныӊ әсәр эчтәлеген ачудагы әһәмияте. Повестьны эчтәлек һәм форма ягыннан анализлаганда, хронотоп, архетипны ачыклау.  | Проект | Укучыларның әсәрләрне мөстәкыйль укып анализлаулары. |
| 53 | **IV нче чирек**1 | 3.04 |  | “Шәмдәлләрдә генә утлар яна” повесте. | Тел-стиль чаралары. Әсәр исеменеӊ эчке һәм тышкы мәгънәгә ия булуы. Заманга тәнкыйди бәя. Язучы стиленеӊ үзенчәлекләре. | Сорау-җавап |  |
| 54 | 4 | 6.04 |  | **Сөйләм үстерү дәресе № 7** Әдәби әсәргә бәя.  |  | Сорау-җавап |  |
| 55 | 5 | 10.04 |  | Р.Фәйзуллин “Җаныңның ваклыгын сылтама заманга. | Шагыйрьнең тормыш юлы турында мәгълүмат бирү. Иҗатка 60 нчы елларда килүе, яңача ритмика, рифма, образлар системасы тудыруы. | Сорау-җавап |  |
| 56 | 6 | 13.04 |  | Р.Фәйзуллин “Аккошлар”, “Мин сиңа йомшак таң җиле”, “Вакыт”, “якты моң”шигырләре һәм кыска шигырләре. | Р.Фәйзуллин кыска формаларга мөрәҗәгать итә, аларда метафора алгы планга чыга. Лирик әсәрләргә анализ ясау үзенчәлекләре. Табигыйхис-кичерешләр чагылыш тапкан шигырьләренең җырлар булып китүе. Фәлсәфи лирика. | Индивидуаль эш |  |
| 57 | 7 | 17.04 |  | **Сөйләм үстерү дәресе №8**Сочинение1. Равил Фәйзуллин – фәлсәфи-лирик шагыйрь.2. Равил Фәйзуллинның мәхәббәт лирикасы.3. “Кыска шигырь – оста шагыйрь” Равил Фәйзуллин иҗатында форма хасиятләре. | Сочинение өчен план төзү; укылган әсәргә нигезләнеп, эзлекле итеп, орфографик кагыйдәләргә нигезләнеп, грамматик дөрес язу күнекмәләре формалаштыру; укучыларның тормыш күзәтүләреннән алган тәэсирләрен язмада грамоталы һәм һәм эзлекле бирә белү, әдәби әсәрнең эчтәлеген үз сүзләре белән образлы телдә бәйләнешле итеп яза алу . | Сорау-җавап |  |
| 58 | 8 | 20.04 |  | **Класстан тыш уку №4**Татар әдәбиятында шагыйрәләр иҗаты: Л.Шагыйрьҗан, Э.Мөэминова, Н.Сафина, Р.Вәлиева, Б.Рәхимова, Э.Шәрифуллина, А.Минһаҗева. Шагыйрәләр иҗатын өйрәнеп, проектлар яклау дәресе. |  |  |  |
| 59 | 9 | 24.04 |  | Т.Миңнуллинның тормыш юлы һәм иҗаты. | Әдипнең тормыш юлы турында мәгълүмат бирү. Драма әсәрләренә анализ ясау үзенчәлекләре. Язучы иҗатының зурлыгы, драматургиягә һәм татар театры үсешенә керткән өлеше. Әсәрләрендә күтәрелгән проблемалар, яратып тасвирлый торган геройлары, характер сыйфатлары, образлары. Жанрлар төрлелеге, әсәр исемнәренә игътибар итү. | Сорау-җавап |  |
| 60 | 10 | 27.04 |  | “Әлдермештән Әлмәндәр” драмасы. | Төп сюжет сызыгындагы эчке каршылыкның төп каршылык булуы. Каршылыкның төрләре: төп сюжет сызыгында тышкы каршылык Әлмәндәр һәм Әҗәл арасында, эчке каршылык Әҗәл күңелендә; ярдәмче сюжет сызыкларында тышкы каршылык Әлмәндәр белән Өммия, Әлмәндәр белән Искәндәр арасында формалаша. | Сорау-җавап |  |
| 61 | 11 | 4.05 |  | “Әлдермештән Әлмәндәр ” драмасы. | Әсәрнең фәлсәфи фикерләр белән баетылуы. Әлмәндәр образының бирелеше, аның замандаш сыйфатларын туплаган, халыкчан образ-характер булуы. Әҗәл образының, аның Әлмәндәр белән “көрәшүенең”шартлы икәнен күреп, конфликтның мәгънәсе реальлек белән бәйле булуын аңлау, сәнгатьчә чишелешенә, жанр исеменә бәйләп нәтиҗәләр ясау. | Индивидуаль эш |  |
| 62 | 12 | 8.05 | . | “Әлдермештән Әлмәндәр ” драмасы. | Комедиянең тел-сурәтләү чараларына, кинаяле тезмәләргә байлыгы. Реаль тормыш картиналарының шартлылык һәм символлар белән тыгыз кушылып китүе, шуның белән әсәрдәге төп идеяне тулырак ачуга ирешү. Әсәрнең эчтәлеген бәян итү. Әсәрнең геройлары, вакыйгалары турында текст төзеп, хикәяләп сөйләү. Образларны күзәтү; әсәрнең жанрын билгеләү. | Сәнгатьле уку. |  |
| 63 | 13 | 11.05 |  | Фәнис Яруллинның тормыш юлы һәм иҗаты. | Әдипнең тормышы, иҗаты турында мәгълүмат бирү. «Җилкәннәр җилдә сынала» повестеның–автобиографик повесть булуы. Кешене данлау, зурлау темасының бирелеше.  | . |  |
| 64 | 14 | 15.05 |  | Фәнис Яруллинның “Җилкәннәр җилдә сынала”повесте.  | Әдәби әсәрне тел –стиль , сурәтләү чаралары, алымнары ягыннан анализлау, аларның функциясен ачыклау, стиль үзенчәлекләрен, сәнгати алымнарын чагыштыру. Әдәби әсәр буенча һәм тормыштан алган фикер-карашларга, хис –кичерешләргә нигезләнеп, автор позициясен табу. |  |  |
| 65 | 15 | 18.05 |  | Фәнис Яруллинның “Җилкәннәр җилдә сынала”повесте. | Тема, проблема, идея, пафос. Идеал. Язучы стиле төшенчәләренә аңлатма бирү. “Җилкәннәр җилдә сынала”повесте. Әдәби текстка иҗади якын килү, сәнгатле уку, аңа карата шәхси мөнәсәбәт булдыру, әсәргә мөстәкыйл бәя бирү.Әсәрне анализлау күнекмәләре ф-ру.1.”Мәгариф” ж., 1999, №7, 21-22 б. | Сәнгатьле уку. |  |
| 66 | 16 | 22.05 |  | Мөдәррис Әгъләмовның тормыш юлы һәм иҗаты. | Шагыйрьнең тормыш юлы, иҗаты белән таныштыру. Классик шигырьгә йөз тотып иҗат итүе. Кешене данлау, зурлау темасының бирелеше. Лирик әсәрләргә анализ ясау үзенчәлекләре. Лирик жанрлар: гражданлык лирикасы, күңел лирикасы. Әдәби алымнар: кабатлау, янәшәлек, каршы кую, үткәнгә әйләнеп кайту (ретроспекция). Шигырь төзелеше. Язучы стиле: экзистенциаль башлангыч. | Индивидуаль эш |  |
| 67 | 17 | 25.05 |  | Мөдәррис Әгъләмовның «Каеннар булсаң иде», «Учак урыннары» шигырьләре. | Укучыларның шигырьләрне мөстәкыйль укып анализлаулары. | Проект |  |
| 68 | 18 | 29.05 |  | Йомгаклау дәресе. | Үткәннәрне кабатлау. |  |  |

 **Аңлатма язуы**

Гомуми төп белем бирү мәктәпләренең 8 сыйныфы өчен татар әдәбияты предметыннан тәкъдим ителә торган авторлык (эш) программасы Россия Федерациясендәге һәм Татарстан Республикасындагы мәгарифкә кагылышлы хокукый-норматив актларга һәм икенче буын федераль дәүләт белем стандартларына,татар телендә гомуми төп белем бирү мәктәпләренең 8 сыйныфы өчен татар әдәбиятыннан үрнәк программага нигезләнеп төзелде.Авторлык (эш) программасы укучыларны, теоретик төшенчәләрне үзләштереп, әдәби әсәрне сүз сәнгате һәм иҗади эшчәнлек нәтиҗәсе буларак кабул итәргә әзерли.Әдәби теоретик төшенчәләрне үзләштерү мәктәп балаларыныӊ телдән һәм язма сөйләмен, иҗади сәләтләрен үстерә, әсәрләрнеӊ эстетик кыйммәтен мөстәкыйль бәяли алырлык китап укучы тәрбияли. Әдәби әсәрләрне тулысынча уку күздә тотыла, зур күләмле әсәрләр кыскартып бирелсә дә, эчтәлек сөйләү аша, сюжетны укучыларга җиткерү максаты куела.

8 нче сыйныф. Әдәби иҗат. Язучы стиле. Әдәби әсәргә анализ тарих, чор үзенчәлекләре аша алып барыла.

Татар әдәбиятын укытуның максаты һәм бурычлары

Урта сыйныфларда әдәбиятны укытуның төп максаты булыпматур әдәбият әсәрләрен форма һәм эчтәлек берлегендә аңларга һәм анализларга өйрәтү, логик фикерләү сәләтен үстерү һәм камилләштерү, балаларның рухи дөньяларын баету тора. Бу процесс өч – гамәли, гомуми белем бирү, тәрбияви - яссылыкларны берләштереп алып барылырга тиеш. Әлеге максат түбәндәге бурычларны алга куя:

• укучының төп әдәби-тарихи мәгълүматларны һәм әдәби-теоретик төшенчәләрне белүенә ирешү һәм анализ барышында кулланырга күнектерү;

• укучыда матур әдәбият әсәрләрен мөстәкыйль уку ихтыяҗы булдыру;

• укучының телдән һәм язма сөйләмен үстерү;

• укучыда үз милләтенә, аның әдәбиятына, мәдәниятенә карата хөрмәт, дөньяга гуманлы караш, гражданлык тойгысы, патриотизм хисләре, үз милләтенең, шушы төбәктә яшәүче башка халыкларның мәдәни кыйммәтләренә хөрмәт хисләре тәрбияләү.

Әдәбият предметының укыту планында тоткан урыны:8 нче сыйныфларда уку атнасы – 34 атна, әдәбият дәресләре атнага 2 сәгать укытыла. 8 нче сыйныфта уку елына барлыгы – 68 сәгать.

Сөйләм үстерү дәресләрендә сочинение, образга характеристика, әдәби әсәргә бәя язарга өйрәтү күздә тотыла.

8 нче сыйныфта сочинениеләр саны түбәндәгечә тәкъдим ителә:

8 нче сыйныф – 5 сочинение

 **УКЫТУНЫҢ ПЛАНЛАШТЫРЫЛГАН НӘТИҖӘЛӘРЕ**

Урта сыйныфларда татар әдәбиятын укытуның гомуми (метапредмет) нәтиҗәләре түбәндәгеләр:

- укучыда әдәби әсәрне аңлап укырлык, мөстәкыйль үзләштерерлек күнекмәләр булдыру, әдәбиятка мәхәббәт тәрбияләү;

- сүз сәнгатен халыкның яшәү рәвешен, рухи кыйммәтләрен саклап калган һәм беркетә килгән хәзинә буларак кабул итәргә өйрәтү;

- язу һәм сөйләм осталыгын үстерү, мәсьәләне аңлый, гипотеза куя, материалны төркемли, үз фикерен дәлилли, кирәк икән – үзгәртә-төгәлләштерә, нәтиҗәләр чыгара, материалны гомумиләштерә белергә, үз хисләреңне сүзләр ярдәмендә аңлата алырга һәм бер үк вакытта башкалар белән бергәләп эшләргә күнектерү;

- баланың үз эшчәнлеген һәм әйләнә-тирәдәге тормышны мөстәкыйль бәяли белүенә, мөстәкыйль карарлар кабул итә һәм аларны җиренә җиткереп үти алуына ирешү;

- төрле чыганаклар белән эшләргә, аларны табарга, мөстәкыйль рәвештә кулланырга, төркемләргә, чагыштырырга, анализларга һәм бәяләргә өйрәтү.

Уртасыйныфларда татар әдәбиятын укытуның предмет нәтиҗәләре түбәндәгеләр:

Танып-белү өлкәсендә:

- аерым төр һәм жанрга караган әсәрләрне аңлап укый һәм кабул итә, эчтәлеген кабатлап (аерым очракларда текстны яттан) сөйли, кирәк чакта тексттан өзекләр китерә алуга ирешү;

- укыган әдәби әсәрнең эчтәлеген, темасын, проблемасын, идеясен билгели, геройларын һәм әдәби дөньясын бәяли алуына, аның нинди төр һәм жанрга каравын аеруына ирешү;

- укучының классик әдипләрнең тормыш һәм иҗат юлларының төп фактларын белүе;

- әдәби текстның мәгънәви өлешләрен аерып чыгарып, укыган буенча тезислар һәм план төзү, геройларга характеристика бирү,сюжет, композиция үзенчәлекләрен, махсус сурәтләү чараларының ролен билгеләү күнекмәсе булдыру;

- укыган әсәр буенча фикер алышуда катнашырга, оппонентларның фикерен исәпкә алып, үз карашларын расларга һәм дәлилләргә, әдәбият белеме төшенчәләренә мөрәҗәгать итәргә өйрәтү.

бәяләү өлкәсендә:

- милли әдәбияттагы рухи-әхлакый кыйммәтләрне күңелдән уздырып кабул итәргә өйрәтү;

- әдәби әсәрләргә шәхси мөнәсәбәт һәм бәя булдыру;

- өйрәнелгән әсәрләрне шәрехли белүенә ирешү;

- автор позициясен ачыклый алу һәм аңа үз мөнәсәбәтеңне булдыру күнекмәсен формалаштыру.

эстетик яктан:

- әдәби әсәрнең образлы табигате хакында гомуми мәгълүматый күзаллау булдыру, аның эстетик кыйммәтен тою хисе тәрбияләү;

- баланың әдәби текстны эстетик бөтенлекле, шул ук вакытта әдәби һәм тел-сурәтләү алымнарының, образлылыкның үзенчәлекләрен һәм әһәмиятен аңлап бәяли белүенә ирешү;

- рус һәм татар телендәге әдәби әсәрләрне чагыштырып бәяләргә, геройларның, әхлакый идеалларның охшаш һәм аермалы якларын билгеләргә өйрәтү.

Шәхси нәтиҗәләр арасында түбәндәгеләре аерым әһәмияткә ия:

- укучының җаваплылык хисен активлаштыру;

- укуга һәм хезмәткә уңай мөнәсәбәт булдыру;

- баланың үзаңын үстерү, милләтне, ватанны яратырга өйрәтү, горурлык һәм гражданлык хисләре тәрбияләү;

- әхлак нормаларын, җәмгыятьтә яшәү кагыйдәләрен төшендерү;

- төрле чыганаклардан (сүзлекләр, энциклопедияләр, интернет-ресурслар һ.б.) танып-белү һәм коммуникатив ихтыяҗларны канәгатьләндерерлек мәгълүматлар табарга күнектерү.

 **Программаның төп эчтәлеге**

 Әдәбият укытуга - 56 сәгать

 Дәрестән тыш укуга – 4 сәгать

 Сөйләм үстерү – 8 сәгать

Кереш. Сәнгать төре буларак әдәбият. Әдәбиятның башка сәнгать төрләре арасында урыны. Сүз сәнгатендә тормыш моделен төзү үзенчәлекләре. Тормышны һәм кешенең бай рухи дөньясын танып–белү чарасы буларак әдәбият. Аның әхлакый һәм эстетик яктан кешегә йогынтысы. (1 сәгать)

Урта гасырлар әдәбияты. Казан ханлыгы чоры. Мөхәммәдьярның тормыш юлы турында мәгълүмат. «Нәсыйхәт» шигыре. (2 сәгать)

XIX гасыр әдәбияты.Чорга кыскача тарихи күзәтү. Татарларда мәгърифәтчелек хәрәкәте. Муса Акъегетзадәнең «Хисаметдин менла» повесте.. (3 сәгать)

**Сөйләм үстерү №1.** Төп образларга характеристика язу. (1 сәгать)

XX гасыр башы әдәбияты.Чорга кыскача тарихи күзәтү. ХХ гасыр башында сүз сәнгатенең шәрык һәм рус-Европа әдәби-фәлсәфи, мәдәни казанышларын үзләштерүе. Милләт проблемасының үзәккә куелуы, язучыларның әхлакый, фәлсәфи һәм әдәби–эстетик эзләнүләре, тәҗрибәләр. Яңа тип геройлар мәйданга чыгу. (1 сәгать)

М.Гафуриның «Нәсыйхәт» шигыре. (1сәгать)

Габдулла Тукайның «Дустларга бер сүз», «Мәхәббәт», «Бер татар шагыйренең сүзләре» шигырьләре. Тормыш юлын, иҗатын искә төшерү, өстәмә мәгълүмат бирү. (3 сәгать)

**Сөйләм үстерү №2** Сочинение язу. 1.Габдулла Тукай иҗатында мәхәббәт лирикасы.2.Габдулла Тукай иҗатында шагыйрь образының бирелеше. 3.Габдулла Тукайның Җаек чоры иҗатында милләт темасы.

Шәриф Камалның «Буранда» хикәясе. (2 сәгать)

Фатих Әмирханның «Бер хәрабәдә» хикәясе. (2 сәгать)

**Сөйләм үстерү №3** Фатих Әмирханның «Бер хәрабәдә» хикәясенә бәя (1 сәгать)

Фәтхи Борнашның «Таһир-Зөһрә» трагедиясе. (4 сәгать)

Һади Такташның «Алсу» поэмасы. (2 сәгать)

Гадел Кутуйның «Тапшырылмаган хатлар» повесте. (4 сәгать)

**Сөйләм үстерү №4** Сочинение. 1.Гадел Кутуйның “Тапшырылмаган хатлар” повестенда Искәндәр һәм Вәли образлары”2. «Тапшырылмаган хатлар» повестендамәхәббәт-гаиләпроблемасыныңхәлителеше.3. Галиянең 4 хаты да Искәндәргә тапшырылган дип уйлап, Искәндәр исеменнән Галиягә хат языгыз.4. Галиягә яки Искәндәргә үзегез хат языгыз.

Кәрим Тинчуринның «Сүнгән йолдызлар» драмасы. (4 сәгать).

**Сөйләм үстерү №5** Сочинение. 1.Кәрим Тинчуринның «Сүнгән йолдызлар» драмасында төп образларның бирелеше.2. Кәрим Тинчуринның «Сүнгән йолдызлар» драмасында күтәрелгән проблемалар.3.«Сүнгән йолдызлар» драмасының сәнгатьчә эшләнеше.

Бөек Ватан сугышы чоры әдәбияты.Фатих Кәримнең «Сибәли дә сибәли», «Ант», «Ватаным өчен», «Теләк», «Сөйләр сүзләр бик күп алар», «Бездә яздыр», «Газиз әнкәй» шигырьләре. (3 сәгать).

Гомәр Бәшировның «Туган ягым – яшел бишек» автобиографик повесте. (4сәгать)

Аяз Гыйләҗевнеӊ “Язгы кәрваннар” повесте. (4 сәгать)

**Сөйләм үстерү №6**  Сочинение. 1.“Кешеләргә изгелек кылып яшәү – үзе бәхет”.2.Аяз Гыйләҗевнеӊ “Язгы кәрваннар” повестенда яшь кеше образларыныӊ бирелеше.3.Аяз Гыйләҗевнеӊ “Язгы кәрваннар” повестенда образлар системасы.4.Аяз Гыйләҗевнеӊ “Язгы кәрваннар” повестенда заманга тәнкыйди бәя чагылышы.5. Аяз Гыйләҗевнеӊ “Язгы кәрваннар” повестенда язучы стиленеӊ үзенчәлекләре.

Миргазиян Юныс “Биектә калу” (“Шәмдәлләрдә генә утлар яна”) повесте. (4 сәгать)

**Сөйләм үстерү №7** Әдәби әсәргә бәя

Равил Фәйзуллинның «Җаныңның ваклыгын сылтама заманга…», «Аккошлар», «Мин сиңа йомшак таң җиле…»“Вакыт”, “Якты моң”, һәм кыска шигырьләре. (2 сәгать).

Сөйләмүстерү №8 Сочинение1.Равил Фәйзуллин – фәлсәфи-лирик шагыйрь.2.Равил Фәйзуллинның мәхәббәт лирикасы.3.“Кыска шигырь – оста шагыйрь” Равил Фәйзуллин иҗатында форма хасиятләре.

Туфан Миңнуллинның «Әлдермештән Әлмәндәр» моңсу комедиясе. (4 сәгать)

Фәнис Яруллинның «Җилкәннәр җилдә сынала» повесте. (3 сәгать).

Мөдәррис Әгъләмовның «Каеннар булсаң иде», «Учак урыннары» шигырьләре. (2 сәгать).

Йомгаклау дәресе (1 сәгать)

**Дәрестән тыш уку өчен әсәрләр**

 1. Дәресләргә әзерләнгәндә, вакытлы матбугат материалларына мөрәҗәгать итә алу.

 2. Мәдинә Мәликова “Чәчкә балы”

3. Фәүзия Бәйрәмова “Кыӊгырау”

4. Татар әдәбиятында шагыйрәләр иҗаты: Л.Шагыйрьҗан, Э.Мөэминова, Н.Сафина, Р.Вәлиева, Б.Рәхимова, Э.Шәрифуллина, А.Минһаҗева. Шагыйрәләр иҗатын өйрәнеп, проектлар яклау дәресе.

5. Хәзерге татар әдәбиятында яшьләр иҗаты. Проектлар яклау дәресе

**Ятлау өчен әсәрләр:**

1. Г.Тукай “Мәхәббәт” шигыре.

2. Фатих Кәримнең «Сибәли дә сибәли» яки «Ант» шигырьләре.

3. Равил Фәйзуллинның “Якты моң”шигыре.

4. Мөдәррис Әгъләмовның “Каеннар булсаң иде” яки “Учак урыннары” шигыре.

5. Туфан Миңнуллинның «Әлдермештән Әлмәндәр» моңсу комедиясеннән өзек.

 **Күнекмәләр формалаштыру:**

Күнекмәләр булдыру эшчәнлеге түбәндәге юнәлешләрдә үстерелә һәм бәяләнә:

- рецептив эшчәнлек: әдәби текстны укый һәм эчтәлеген кабатлап сөйли, аңлата алу, шигъри текстларны яисә чәчмә әсәрдән өзекләрне яттан сөйләү; сайлап алып (яки тәкъдим ителгән) язучының тормыш юлы, иҗаты турында сөйләү; фольклор әсәрләренең жанрын һәм аларга хас үзенчәлекләрне тану, әдәби әсәрнең төрен, жанрын билгеләү һәм фикерне исбатлау.

- репродуктив эшчәнлек: әдәби әсәрнең сюжетын, анда сурәтләнгән вакыйгаларны, характерларны аңлатып бирә, бәяли алу; төрле мәгълүмат чыганаклары (сүзлекләр, белешмәләр, энциклопедияләр, электрон чаралар) белән максатчан эшли белү; вакытлы матбугат материалларына мөрәҗәгать итә алу.

- иҗади эшчәнлек: төрле жанрдагы әдәби әсәрләрне аңлап һәм иҗади, сәнгатьле укый белү; укыганны телдән сурәтләп бирә алу; рольләргә кереп кабатлап бирү; план төзү һәм әсәрләр турында бәяләмә язу, сочинение элементлары белән изложение язу; әдәби әсәрләр буенча һәм тормыштан алган фикер-карашларга, хис-кичерешләргә нигезләнеп сочинение язу.

- эзләнү эшчәнлеге: проблемалы сорауларга мөстәкыйль рәвештә җавап таба белү; әдәби әсәргә, аның өлешләренә, язучы иҗатына карата аңлатмалар, бәя бирү.

- тикшеренү эшчәнлеге: әдәби әсәрне сюжет–композиция, образлар бирелеше, тел–стиль ягыннан анализлау; тулы текстны анализлау; төрле әсәрләрнең проблемаларын яки темаларын чагыштыру, үзенчәлекләрен билгеләү; әсәрләрне үзара чагыштыру, уртак һәм аермалы якларны таба белү;язучыларның иҗатларын, әсәрләрен чагыштырып уртак һәм аермалы якларын аңлата, бәяли белү.